गृह मंत्रालय की एक चेतावनी के अनुसार, जम्मू-कश्मीर और हिमाचल प्रदेश के छिटपुट इलाकों में आंधी, बारिश के साथ ओले गिरने की भी संभावना है। इसी प्रकार उत्तराखंड और पंजाब में तेज हवाओं के साथ बरसात की उम्मीद है। पूर्वोत्तर के राज्यों असम, मेघालय, नगालैंड, मणिपुर, मिजोरम और त्रिपुरा में भारी बरसात का अनुमान लगाया गया है। गृह मंत्रालय ने मौसम विभाग की एक एडवाइजरी के आधार पर रविवार को यह जानकारी दी।